Total Views: 80 253 636
Forums / 2. FAQ & General Chat / Ruan, inlgiting oor Cannon Rocks
views: 37 911 913
Ruan, inlgiting oor Cannon Rocks
25 Mar 2017 @ 13:23:31 pm
Hello Ruan, ek hoop jy lees hier. Ek het in Januarie belowe om vir jou te kyk na staanplekke by Cannon Rocks vir jul besoek met 2 karavane vanaf 25 April.
Ek stel voor dat jy Sannie by die kantoor bel en haar vra om staanplekke 7 en 8 OF staanplekke 5 en 6 vir julle uit te hou. Die staanplekke hier is nie baie groot nie en die nommers behoort reg vir julle te wees. Daar is ook parkeerarea naby.
Die water in die krane is sout en julle het bottelwater nodig vir drink en kook. Die winkeltjie hier hou dit aan, bietjie duurder. Die winkeltjie kan uithelp met sekere benodigdhede. Kenton on Sea is naby met Spar, slaghuise ens. Port Alfred 30 km hiervandaan.
Wil jou net waarsku. Die karavaanpark is binne in die dorpie Cannon Rocks. Soos jy die dorpie inkom, is daar redelik hoë speed bumps. Een van hulle is twee naby mekaar met 'n vlak watersloot tussenin. Kyk asb uit daarvoor, jy moet BAIE stadig daaroor ry terwyl jy sleep.
Ek gaan 'n ander draad begin waar ek meer gaan vertel oor Cannon Rocks Karavaanpark.
25 Mar 2017 @ 14:56:23 pm
HI Freda. Sien uit na jou ander draai oor Canon Rocks. Ons beplan om volgende jaar Februarie/Maart drie of vier dae daar deur te bring.
25 Mar 2017 @ 16:55:28 pm
Freda, waar presies is Cannon Rocks ?
Is jou foto-gestremdheid al aangespreek ? Hoekom neem jy nie fotos met jou selfoon nie ?
25 Mar 2017 @ 17:09:13 pm
Lennie, ek neem foto's met 'n kamera. By die huis het ek al, vanaf my rekenaar, foto's geplaas. As ons kamp gebruik ek 'n skootrekenaar en weet gladnie hoe om dit hier te doen nie. Ek gaan foto's neem in die week wat kom en dan probeer. Ek is maar dom met die goed. Boonop het ek baie gesukkel met internetverbinding by Van Stadens. Kon gladnie met my Vodacom stick opvangs kry nie. Moes Igen Hot Spot koop by Van Stadens en alles was baie stadig. Frustrerend verby. Nou kry ek weer internet met my Vodacom hier by Cannon Rocks.
Hoe dink julle? Ek weet nie of Ruan hier gaan lees nie, hy was nog nie weer sedert Januarie aktief nie. Ek en Colin is oortuig die nommers wat ek hierbo noem, sal hulle pas. Dink julle, as hy nie van hom laat hoor nie, ek moet vir Sannie vra om dit vir hom te reserveer? As hy dan kom en wil verander, sal hy dit nog steeds kan doen. Ek wil darem nie voorbarig wees nie. Gee my jul opinie.
25 Mar 2017 @ 17:37:41 pm
Miskien is die man op n ander mission. Gee hom maar kans Freda.
25 Mar 2017 @ 17:38:54 pm
Dis hoekom ek daarvan hou om die navrae manne se foon no.s te stoor..
25 Mar 2017 @ 18:15:11 pm
Vra vir admin om boodskap vir hom te sms of epos. Ek het al sulke eposse van admin ontvang van ander lede.
21 Apr 2017 @ 08:40:42 am
Ruan, ingeval jy dalk hier lees voor julle vertrek volgende week. Ons het baie lekker gestaan by Cannon Rocks. Die oord is egter baie stil en selfs oor Paasnaweek was hier nie veel mense nie. Julle sal dus 'n groot en vrye keuse hê met jul aankoms om te besluit waar julle wil staan. Die weer was fantasties, slegs oor Paasnaweek bietjie wind en reën gehad. Op die oomblik weer lieflike somersweer gedurende die dag. Bring maar warm klere vir saans en soggens. Julle moet veilig ry en geniet dit by Cannon Rocks. Ons vertrek Maandag van hier af.